Reusewolf - Wikipedia
(Aangestuur vanaf Canis dirus)
Tydperk: Pleistoseen 0.25–0.010 m. jaar gelede
Ook: Canis dirus
Spesie: †C. dirus
Die reusewolf, of Canis dirus, is ’n uitgestorwe soogdier van die genus Canis. Hulle was min of meer so groot soos die huidige gryswolf, maar stewiger gebou. Hulle het in Noord-Amerika ontstaan en het later na Suid-Amerika versprei. Hulle het na aan die einde van die Pleistoseen-epog in die Amerikas uitgesterf.
’n Kunstenaarsvoorstelling van twee moontlike voorkomste van die reusewolf, die een links geskoei op ’n Noord-Amerikaanse wolf en die een regs op ’n minder moontlike weergawe van ’n Suid-Amerikaanse wolf.
Die reusewolf was sowat 1,5 m lank en het tussen 50 en 79 kg geweeg, en dit was dus die grootste spesie in die genus. Die meeste tandgroottes toon geen teken van geslagsdimorfie nie, nes in die meeste Hondagtiges.
Ondanks oppervlakkige ooreenkomste met die gryswolf, verskil die twee spesies aansienlik. Die reusewolf het onder meer 25% meer as die gryswolf geweeg. Hul bene was ook korter en hul breinkas kleiner.
’n Skelet van Canis dirus.
Reusewolwe is deel van dieselfde karnivoorgilde as die kleiner grys- en prêriewolf. Hulle het ’n sterk byt gehad waarmee hulle hul prooi stewig kon vashou. Van hul groot liggaam kan afgelei word dat hulle groot diere gejag het en in troppe gehou het.
Die reusewolf het oor ’n groot gebied voorgekom. Fossiele is ontdek in van Kanada in die noorde tot Suid-Bolivia. Hulle het ook in 10 gebiede van Mexiko voorgekom, meestal in die sentrale en suidoostelike streke.
↑ "Wolves, Coyotes, and Dogs (Genus Canis)". Museum.state.il.us. Besoek op 2011-10-23.
↑ Canis dirus. Fossielspesies van Florida. Florida Natuurhistoriese Museum
↑ Anyonge, W.; Roman, C. (2006). "New body mass estimates for Canis dirus, the extinct Pleistocene dire wolf". Journal of Vertebrate Paleontology 26: 209. doi:10.1671/0272-4634(2006)26[209:NBMEFC]2.0.CO;2
↑ "Wolves, Coyotes, and Dogs (Genus Canis)". Illinois-staatsmuseum. Besoek op 2010-06-21.
↑ Leonard, Jennifer. "Megafaunal Extinctions and the Disappearance of a Specialized Wolf Ecomorph". Current Biology. Cell Press.
↑ Hodnett, John-Paul (Maart 2009). “Dire Wolf, Canis dirus (Mammalia; Carnivora; Canidae), from the Late Pleistocene (Rancholabrean) of East-Central Sonora, Mexico”. The Southwestern Naturalist 54.1: 74–81. doi:10.1894/CLG-12.1.
Wikimedia Commons het meer media in die kategorie Reusewolf.
Wikispecies het meer inligting verwant aan: Reusewolf
Ontsluit van "https://af.wikipedia.org/w/index.php?title=Reusewolf&oldid=1892549"